Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 91 Lásd 14/1994. (VI. 24.) MKM rendelet 17. § (2) bekezdését.
Paragraph Index: 1848

91 Lásd 14/1994. (VI. 24.) MKM rendelet 17. § (2) bekezdését. Ebben az évben is számosan kerestek meg minket olyan panasszal, amely tanulók, diákok – véleményük szerint származásukkal összefüggésben történõ – hátrányos megkülönböztetésére, elkülönítésére vonatkozott. A beadványozók egy része egyes pedagógusok magatartását diszkriminatívnak érezte, gyermekek fizikai bántalmazását, iskolai balesetek során hanyag ellátását és a méltóságukat sértõ bánásmódot kisebbségi hovatartozásukból adódó sérelemként értékelte. Ilyen ügyekben rendkívül nehéz a bizonyítás: sokszor maga a sérelem megtörténte sem bizonyítható, a diszkriminatív jelleg vizsgálatáig el sem jutunk. Eljárásunk az összes érintett fél meghallgatásával történik, ezekben az esetekben minden alkalommal helyszíni megbeszélést tartunk. Sokszor az a tapasztalatunk, hogy a konfliktusok mögött a szülõ és az iskola közötti nem megfelelõ kapcsolattartás áll. A kommunikáció hiánya mindkét félben gyanakvást ébreszt, és könnyen félreértésre ad okot. Ezért nagy hangsúlyt fektetünk arra, hogy a helyi gyermekjóléti szolgálat, családsegítõ, pedagógusok, cigány kisebbségi önkormányzat bevonásával megteremtõdjenek a rendszeres kapcsolattartás keretei. A halmozottan hátrányos helyzetû, a társadalom peremén élõ szülõk esetén az önkormányzat szerveinek és az iskolának a figyelmét hívjuk fel arra, hogy kiemelten kezelje a tájékoztatás, tájékozódás kérdését. A beszámolási idõszakban többen is sérelmezték gyermekük iskolai, tanárok által történõ fizikai bántalmazását, amelyet a cigány származásukkal szembeni elõítélet megnyilvánulásának tartottak. Ezekben az esetekben minden alkalommal soron kívül tájékoztatjuk a panaszost büntetõeljárás indításának a lehetõségérõl. Soronkívüliségre azért van szükség, mert amennyiben a nyomozóhatóság úgy értékeli, hogy magánindítványra büntethetõ cselekményrõl van szó (becsületsértés minõsített alakzata, könnyû testi sértés), azaz a hivatalból üldözendõ bûncselekmény (például kiskorú veszélyeztetése) alapos gyanúja hiányzik, akkor a panaszosnak csak az elõírt határidõn belül van lehetõsége eljárást indítani. A bántalmazást sérelmezõ ügyekben, az Obtv. 24. §-a alapján kivétel nélkül felkérjük a fenntartót, illetve az intézmény vezetõjét arra, hogy fegyelmi eljárás keretében vizsgálja ki az esetet. Problémát jelent, hogy kérésünknek legtöbbször informális megbeszélés keretében tesznek eleget, fegyelmi vizsgálat tartására csupán felkérni, de kötelezni nem tudjuk az érintett szerveket. Egy esetben a szülõ azt kifogásolta, hogy gyermekét sûrûn éri iskolai baleset. Sérelmezte, hogy az iskola nem tesz meg mindent ezek elkerülése, valamint a tényleges események kivizsgálása érdekében. Késlekednek a szülõ és az orvos értesítésével. A panaszos ezt diszkriminációként értékelte. A konkrét esetben a szülõ és az iskola állításai ellentmondtak egymásnak. A beszerzett orvosi leletek nem tanúskodtak olyan súlyú sérülésekrõl, amelyeknek kivizsgálása során a nevelési és oktatási intézmények mûködésérõl szóló 11/1994. MKM rendelet elõírásai szerint kellett volna eljárni. Ugyanakkor felhívtuk az iskola figyelmét arra, hogy önmagában az a tény, hogy az érintett diákot sûrûn érik kisebb-nagyobb balesetek, érzékenyebb pedagógiai fellépést igényel. Akár a gyermek önveszélyeztetõ magatartásáról, akár társai viselkedésének következményeirõl van szó, szükség lehet az iskolapszichológus bevonására. Két korábbi ügy vizsgálata is folytatódott 2006-ban, amelyek évek óta húzódó konfliktusokon alapulnak. Ezekben az esetekben a konkrét jogsérelmek kivizsgálása, illetve a helyszíni mediálás eszköztárának kimerítése után az Oktatási Közvetítõ Szolgálat igénybevételének lehetõségérõl tájékoztattuk a feleket. A Szolgálattal évek óta kitûnõ az együttmûködésünk, a jogsérelmek orvoslásán túli érdeksérelmek és elhúzódó konfliktusok kezelésében mindig számíthatunk eredményes közremûködésükre.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes